Pacient s pneumotoraxom 13 rokov po operácii trpí nutkaním na zvracanie a dusivým kašľom
Zdravím , som asi 13 rokov po operácii pneumotoraxu  pluc na jednej strane plúc ,a beriem Nolpazu , ale mám problémy z častým nutkaním na zvracaie a pocitom hlienov v krku a dusivé kašlanie, čo by ste mi odporučili ?
Dobrý deň,
ďakujeme za Vašu otázku.
Pocit nevoľnosti a vracanie boli hlásené ako menej časté  (môžu postihovať menej ako 1 zo 100 osôb) vedľajšie účinky lieku Nolpaza. Taktiež, pocit cudzieho telesa v krku môže byť okrem iného aj príznakom gastroezofageálneho refluxu. Preto je potrebné o týchto ťažkostiach upovedomiť ošetrujúceho lekára, ktorý rozhodne o ďalšom liečebnom postupe.
Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Naopak vlhký kašeľ je produktívny a v dýchacích cestách je prítomný hlien. Ak je hlien príliš hustý, je stažené jeho vykašliavanie. To sa môže prejaviť záchvatom kašľa najmä v polohe ležmo. Kašeľ je jedinou a základnou cestou ako sa hlien dostane von z organizmus, a preto si liečba vyžaduje trpezlivosť. Liečbe kašla sa venovala kolegyňa
na tomto odkaze.
Keďže však uvedené príznaky môžu súvisieť s prebiehajúcou liečbou, je pri pretrvávaní ťažkostí potrebná návšteva lekára, ktorý určí ďalší postup.
Prajem všetko dobré.
S pozdravom
Mgr. Emma Halás Haluščíková